《纪怀并引 其十七》
明代·温纯

涒滩为帝理，再侍讲筵内。未几拜命行，捧敕临东海。

二亲犹及将，扶侍供甘脆。王事信靡盬，不遑周仍隘。

采莼更觅鲤，奉养敢云备。明王隆孝思，永言锡吾类。

遵海望天台，偶与知己会。手染二亲容，驻颜语仍在。

语及世上名，洗耳有真态。相期雁荡游，抚景尝至再。

归署襟已豁，如在尘寰外。乃知乾坤里，形骸元无碍。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。